Document ID: 32013D0741

KOMISSION TÄYTÄNTÖÖNPANOPÄÄTÖS,
annettu 7 päivänä marraskuuta 2013,
mannervyöhykkeen luonnonmaantieteellisellä alueella olevista yhteisön tärkeinä pitämistä alueista tehdyn luettelon seitsemännen päivityksen hyväksymisestä
(tiedoksiannettu numerolla C(2013) 7358)
(2013/741/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY (1) ja erityisesti sen 4 artiklan 2 kohdan kolmannen alakohdan,
sekä katsoo seuraavaa:
(1)
Direktiivin 92/43/ETY 1 artiklan c kohdan iii alakohdassa tarkoitettuun mannervyöhykkeen luonnonmaantieteelliseen alueeseen kuuluu unioniin kuuluvan Luxemburgin alue sekä osia unioniin kuuluvien Belgian, Bulgarian, Tšekin, Tanskan, Saksan, Ranskan, Italian, Itävallan, Puolan, Romanian, Slovenian ja Ruotsin alueista, sellaisina kuin ne ovat määriteltyinä direktiivin 20 artiklan nojalla perustetun komitean, jäljempänä ’luontotyyppikomitea’, 20 päivänä huhtikuuta 2005 hyväksymässä luonnonmaantieteellisessä kartassa.
(2)
Natura 2000 -verkosto on oleellinen osa unionin luonnon monimuotoisuuden suojelua. Sitä alettiin muodostaa vuonna 1995, ja verkostoa on edelleen kehitettävä.
(3)
Direktiivissä 92/43/ETY tarkoitettu alustava luettelo mannervyöhykkeen luonnonmaantieteellisellä alueella olevista yhteisön tärkeinä pitämistä alueista hyväksyttiin komission päätöksellä 2004/798/EY (2), kyseisen luettelon ensimmäinen päivitys komission päätöksellä 2008/25/EY (3), toinen päivitys komission päätöksellä 2009/93/EY (4), kolmas päivitys komission päätöksellä 2010/44/EU (5), neljäs päivitys komission päätöksellä 2011/64/EU (6), viides päivitys komission täytäntöönpanopäätöksellä 2012/14/EU (7) ja kuudes päivitys komission täytäntöönpanopäätöksellä 2013/23/EU (8). Asianomaisen jäsenvaltion on direktiivin 92/43/ETY 4 artiklan 4 kohdan ja 6 artiklan 1 kohdan perusteella osoitettava alueet, jotka sisältyvät mannervyöhykkeen luonnonmaantieteellisellä alueella olevista yhteisön tärkeinä pitämistä alueista tehtyyn luetteloon, erityisten suojelutoimien alueiksi mahdollisimman nopeasti ja enintään kuuden vuoden kuluessa ja vahvistettava suojelun painopisteet ja tarvittavat suojelutoimenpiteet.
(4)
Koska Natura 2000 -verkosto muuttuu, yhteisön tärkeinä pitämien alueiden luetteloita tarkastellaan uudelleen. Mannervyöhykkeen luonnonmaantieteellisellä alueella olevista yhteisön tärkeinä pitämistä alueista tehty luettelo on näin ollen päivitettävä.
(5)
Mannervyöhykkeen luonnonmaantieteellisellä alueella olevista yhteisön tärkeinä pitämistä alueista tehty luettelo on päivitettävä, jotta luetteloon voidaan sisällyttää uudet alueet, joita jäsenvaltiot ovat vuodesta 2011 lähtien ehdottaneet direktiivin 92/43/ETY 1 artiklassa tarkoitetuiksi mannervyöhykkeen luonnonmaantieteellisellä vyöhykkeellä oleviksi yhteisön tärkeinä pitämiksi alueiksi. Direktiivin 92/43/ETY 4 artiklan 4 kohdasta ja 6 artiklan 1 kohdasta johtuvia velvoitteita olisi sovellettava näiden lisättyjen alueiden suhteen mahdollisimman pian ja enintään kuuden vuoden kuluessa tämän päätöksen hyväksymisestä.
(6)
Mannervyöhykkeen luonnonmaantieteellisellä alueella olevista yhteisön tärkeinä pitämistä alueista tehty luettelo on päivitettävä myös siksi, että voidaan ottaa huomioon unionin alustavan luettelon ja sen kuuden ensimmäisen päivityksen hyväksymisen jälkeen mahdollisesti tapahtuneet muutokset jäsenvaltioiden toimittamissa alueita koskevissa tiedoissa. Tämä mannervyöhykkeen luonnonmaantieteellisellä alueella olevista yhteisön tärkeinä pitämistä alueista tehtävä päivitetty luettelo on tässä mielessä konsolidoitu versio mannervyöhykkeen luonnonmaantieteellisellä alueella olevista yhteisön tärkeinä pitämistä alueista tehdystä luettelosta. On muistettava, että direktiivin 92/43/ETY 4 artiklan 4 kohdasta ja 6 artiklan 1 kohdasta johtuvia velvoitteita olisi sovellettava kaikkiin alueisiin, jotka kuuluvat tämän päätöksen soveltamisalaan, mahdollisimman pian ja enintään kuuden vuoden kuluessa siitä, kun on hyväksytty se luettelo yhteisön tärkeinä pitämistä alueista, johon kyseinen alue on alun perin sisällytetty.
(7)
Asianomaiset jäsenvaltiot ovat toimittaneet komissiolle marraskuun 2003 ja lokakuun 2012 välisenä aikana direktiivin 92/43/ETY 1 artiklassa tarkoitetut ehdotukset mannervyöhykkeen luonnonmaantieteellisellä alueella oleviksi yhteisön tärkeinä pitämiksi alueiksi mainitun direktiivin 4 artiklan 1 kohdan mukaisesti.
(8)
Ehdotettujen alueiden luettelojen mukana on toimitettu kunkin alueen tiedot. Vuodesta 2012 alkaen nämä tiedot on toimitettu Natura 2000 -alueiden ilmoituslomakkeesta 11 päivänä heinäkuuta 2011 annetun komission täytäntöönpanopäätöksen 2011/484/EU mukaisessa muodossa (9).
(9)
Näihin tietoihin kuuluvat asianomaisten jäsenvaltioiden toimittama alueen kartta, alueen nimi, sijainti ja laajuus sekä tiedot, jotka on saatu soveltamalla direktiivin 92/43/ETY liitteessä III eriteltyjä perusteita.
(10)
Komissio on laatinut yhteisymmärryksessä kunkin asianomaisen jäsenvaltion kanssa luonnoksen luetteloksi alueista, mukaan lukien alueet, joilla on ensisijaisesti suojeltavia luontotyyppejä tai ensisijaisesti suojeltavia lajeja; tämän luonnoksen perusteella olisi laadittava päivitetty luettelo mannervyöhykkeen luonnonmaantieteellisellä alueella olevista yhteisön tärkeinä pitämistä alueista.
(11)
Tietämys luontotyyppien ja lajien esiintymisestä ja levinneisyydestä lisääntyy jatkuvasti direktiivin 92/43/ETY 11 artiklan mukaisesti toteutetun seurannan tuloksena. Tästä syystä alueiden arviointi ja valinta unionin tasolla on tehty tällä hetkellä parhaan saatavissa olevan tiedon mukaan.
(12)
Jotkin jäsenvaltiot eivät ole ehdottaneet niin paljon alueita kuin on tarpeen direktiivin 92/43/ETY tiettyjä luontotyyppejä ja lajeja koskevien vaatimusten täyttämiseksi. Näin ollen ei voida tehdä sitä johtopäätöstä, että Natura 2000 -verkosto olisi täydellinen kyseisten luontotyyppien ja lajien osalta. Koska tiedonsaanti ja sopimukseen pääsy jäsenvaltioiden kanssa on viivästynyt, olisi hyväksyttävä päivitetty alueiden luettelo, jota tarkistetaan myöhemmin direktiivin 92/43/ETY 4 artiklan säännösten mukaisesti.
(13)
Koska tietämys direktiivin 92/43/ETY liitteessä I lueteltujen luontotyyppien ja liitteessä II lueteltujen lajien esiintymisestä ja levinneisyydestä on edelleen vaillinaista, ei pitäisi tehdä johtopäätöstä siitä, onko Natura 2000 -verkosto valmis vai ei. Luetteloa olisi tarvittaessa tarkistettava direktiivin 92/43/ETY 4 artiklan mukaisesti.
(14)
Selkeyden ja avoimuuden vuoksi päätös 2013/23/EU olisi kumottava.
(15)
Tässä päätöksessä säädetyt toimenpiteet ovat luontotyyppikomitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Tämän päätöksen liitteessä on direktiivin 92/43/ETY 4 artiklan 2 kohdan kolmannen alakohdan mukainen seitsemäs päivitetty luettelo mannervyöhykkeen luonnonmaantieteellisellä alueella olevista yhteisön tärkeinä pitämistä alueista.
2 artikla
Kumotaan päätös 2013/23/EU.
3 artikla
Tämä päätös on osoitettu kaikille jäsenvaltioille.
Tehty Brysselissä 7 päivänä marraskuuta 2013.

Labels: 19
20